ปธน.บารัค โอบาม่า พยายามโน้มน้าวให้พรรครีพับลิกัน ให้ความร่วมมือในการพิจารณาร่างกฎหมายหลายฉบับ
เมื่อวันศุกร์ที่แล้ว ปธน.บารัค โอบาม่า ไปพบปะสังสรรค์กับสมาชิกรัฐสภาที่สังกัดพรรครีพับลิกัน ซึ่งเป็นความพยายาม ที่จะโน้มน้าวชักชวนให้บร
ในวันพุธประธานาธิบดีโอบาม่าไปสังสรรค์กับสมาชิกพรรคเดโมแครต รวมทั้งตอบคำถามต่างๆด้วย ประธานาธิบดีโอบาม่ากล่าวเร่งเร้าให้สมาชิกพรรคเดโมแครตมุ่งหน้าทำงานตามที่ตั้งเป้าไว้ให้สำเร็จไม่ปล่อยให้เสียงวิพากษ์วิจารณ์ทั้งหลายในกรุงวอชิงตันมาทำให้เสียสมาธิ ประธานาธิบดีสหรัฐบอกกับลูกพรรคว่าเดโมแครตจะต้องเป็นผู้นำแต่ในขณะเดียวกันก็ต้องชักชวนฝ่ายรีพับลิกันให้มาร่วมมือด้วย แม้ในช่วงปีที่ผ่านมาความพยายามที่จะทำเช่นนั้นจะไม่ประสบความสำเร็จเสียเป็นส่วนใหญ่ สมาชิกพรรคเดโมแครตหลายคนกำลังเผชิญหน้า กับผู้ท้าทายที่แข็งขันในการเลือกตั้งกลางเทอมที่จะมีขึ้นปลายปีนี้ และคนหนึ่งในจำนวนนั้น คือ วุฒิสมาชิก ArlenSpecter จากรัฐเพนซิลเวเนียซึ่งเป็นรัฐที่อุตสาหกรรมการผลิตเป็นฐานสำคัญทางเศรษฐกิจ สว. Arlen Specterอยากจะเห็นประธานาธิบดีโอบาม่าแสดงทีท่าแข็งกร้าวมากขึ้นในการค้ากับจีน สว. Arlen Specter ตั้งข้อสังเกตในที่ประชุมว่าจีนละเมิดกฎหมายการค้าระหว่างประเทศด้วยการให้เงินอุดหนุนผู้ผลิตภายในประเทศและใช้สินค้าของตนทุ่มตลาด ซึ่งจริงๆ แล้ว เป็นอีกรูปแบบหนึ่งของการโจรกรรมระหว่างประเทศ แต่ประธานาธิบดีโอบาม่าให้คำตอบว่าเป้าหมายที่รัฐบาลมุ่งหน้าจะทำให้สำเร็จในเรื่องการค้าคือการบังคับใช้กฎหมายการค้าอย่างได้ผล ในขณะเดียวกันก็หาตลาดใหม่ๆ ให้กับสินค้าอเมริกันด้วย ประธานาธิบดีสหรัฐชี้แนะแนวทางให้กับสมาชิกพรรคเดโมแครตว่าอนาคตของประเทศขึ้นอยู่กับความสามารถของรัฐบาลในการที่จะขายสินค้าให้ทั่วโลกจีนจะเป็นตลาดใหญ่ที่สุดตลาดหนึ่งของสหรัฐและเอเชียก็จะเป็นตลาดใหญ่ที่สุดตลาดหนึ่งของสหรัฐด้วย สัปดาห์หน้า ประธานาธิบดีโอบาม่า จะพบหารือกับคณะผู้นำจากทั้งสองพรรคเป็นความพยายามอย่างต่อเนื่องอีกด้านหนึ่งที่จะชักจูงให้สมาชิกรัฐสภาของทั้งสองพรรคหันหน้ามาร่วมมือทำงานกันให้ได้